Gauti tiekėjų užklausimai. Teikiame atsakymus.

1 Klausimas. Techninio projekto UL-22-0034-XX-TP-BD/S aiškinamajame rašte nurodyta, kad rangos metu bus kertami medžiai, tačiau darbų kiekių žiniaraštyje šie darbai neįtraukti. Prašome patikslinti ar rangovui reikia įsivertinti medžių kirtimą? Prašome patikslinti kertamų medžių kiekį? Ir atkuriamają medžių vertę?

Atsakymas. Projekte numatyta genėti esamus medžius / krūmus. Medžiai nešalinami.


2 Klausimas. Techninio projekto brėžiniuose UL-22-0034-01-TP-BD/S.B-02 matome, kad kelkraštis yra įrengiamas visame gatvės ilgyje kartu su nuovažomis. Tačiau darbų kiekių žiniaraštyje 4.3.1 eilutė kelkraščio įrengimo kiekis duotas tik gatvėje. Prašome patikslinti darbų kiekių žiniaraštį.

Atsakymas. Nuovažose įrengiamas kelkraštis 0,5 m pločio. Ties nuovažų vietomis gatvėje kelkraštis nebus įrengiamas, todėl bendras kiekis nuovažos ir gatvės įrengimui tinkamas.


3 Klausimas. Techninio projekto UL-22-0034-XX-TP-BD/S darbų kiekių 3.2.4 eilutėje nurodyta įrengti 5 vienetus požeminio drenažo šulinius PE-ŠP-600. Techninio projekto brėžiniuose UL-22-0034-01-TP-BD/S.B-02 randame tik 4 vienetus. Prašome patikslinti darbų kiekių žiniaraštį.

Atsakymas. PE-ŠP-600 turi būti įrengiamas ir susijungiame su esama D75 linija. Pridedamas patikslintas brėžinys UL-22-0034-01-TP-BD/S.B-02.


4 Klausimas. Pirkimo sąlygose nurodyta rangovui įrengti informacinį stendą. Prašome patikslinti veiklų sąrašą, kad visi rangovai galėtų įsivertinti šį darbą.

Atsakymas. Pirkimo sąlygų 3 priedo „Sutarties projektas“ 5.25. punkte nurodyta, kad Rangovas savo sąskaita privalo objekte įrengti informacinį stendą, vadovaudamasis Statybos įstatymu, suderinęs jį su Užsakovu.


5 Klausimas. Vertinant išilginį profilį ir pateiktą žiniaraštį iškyla aukščių skirtumų.
Pagal išilginį profilį projektuojamas paviršius aukščiau už esamą žemės paviršių +- 13-20 cm
Pateiktame žiniaraštyje esamas gruntas nukasamas 900 m3, stabilizuojamas pagrindas ir viso skaldos su asfaltu sudaro 356 m3 .Prašome patikslinti kiekius. Gal nukasamas gruntas bus kitose vietose?

Atsakymas. Gruntas nukasamas įrengiant griovius remiantis brėžiniu skersiniai dangos konstrukcijos profiliai Nr. UL-22-0034-01-TP-BD/S.B-04


6 Klausimas. Rangovas įvertinęs konkurso Nr 2198091 Piorkų g. (Nr. 6.138) atkarpos, Pavoverės k., Pabradės sen., Švenčionių raj. sav. kapitalinis remontas sutarties projektą ir taikytinus delspinigius, prašo perkančiosios organizacijos koreguoti sutarties projektą. Sutarties projekto 6.7. punktas numato delspinigius dėl darbų vėlavimo 0,015 proc. Sutarties kainos per dieną. Pažymėtina, jog sudarant sutartį šalys turi būti lygios ir negali dominuoti viena kitos atžvilgiu ir tam, kad netesybų taikymas netaptų nepagrįsto vienos šalies praturtėjimo kitos šalies atžvilgiu prielaida, delspinigiai šiuo atveju turėtų būti skaičiuojami nuo vėluojamų atlikti/neatliktų darbų vertės, bet ne nuo visos sutarties kainos. Prašome koreguoti sutarties projektą numatant delspinigių taikymą nuo neatliktų/vėluojamų atlikti darbų vertės ir tokiu būdu grąžinti sutarties šalių lygybę.

Atsakymas. Patikslintas pirkimo sąlygų 3 priedas „Sutarties projektas“ (pridedama).
________________________
